ai4bharat/Pralekha huggingface dataset:
ప్రధాన మంత్రి కార్యాలయం
యూరోపియన్ కౌన్సిల్ అధ్యక్షుడు శ్రీ చార్ల్స్ మిశెల్ కు మరియు ప్రధాన మంత్రి శ్రీ నరేంద్ర మోదీ కి మధ్య టెలిఫోన్ ద్వారా జరిగిన సంభాషణ
యూరోపియన్ కౌన్సిల్ అధ్యక్షుడు శ్రీ చార్ల్స్ మిశెల్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు.
నేత లు అఫ్ గానిస్తాన్ లో ఇటీవలి పరిణామాలను గురించి, ఆ పరిణామాల ద్వారా ఆ ప్రాంతం తో పాటు ప్రపంచం లో కూడాను ప్రసరించే ప్రభావాన్ని గురించి చర్చించారు. కాబుల్ అంతర్జాతీయ విమానాశ్రయం లో ఉగ్రవాదులు జరిపిన భయానకమైనటువంటి దాడి ని నిర్ద్వందం గా ఖండించారు. ఆ దాడి లో అనేక మంది చనిపోయారు. ఒక స్థిరమైనటువంటి, సురక్షితమైనటువంటి అఫ్ గానిస్తాన్ మనుగడ ఎంతయినా ముఖ్యం అని వారు నొక్కిచెప్పారు. అంతేకాకుండా, ఈ సందర్భం లో భారతదేశం, యూరోపియన్ యూనియన్  లు పోషించగలిగే పాత్ర ను గురించి కూడా వారు చర్చించారు.
ఇద్దరు నేత లు ద్వైపాక్షిక అంశాల తో పాటు ప్రపంచ అంశాల పై, మరీ ముఖ్యం గా అఫ్ గానిస్తాన్ లో స్థితి పై తరచు గా సంప్రదింపులు జరుపుకొంటూ ఉండాలి అనే విషయం లో సమ్మతి ని వ్యక్తం చేశారు.
మంత్రిమండలి
పశు పోషణ, పాడి పశువుల పెంపకం, ఇంకా మత్స్య సంవర్ధన రంగాలలో సహకారం అంశంపై భారతదేశం, యునైటెడ్ కింగ్ డమ్ మరియు నార్దన్ ఐర్లండ్ ల మధ్య కుదిరిన ఎంఒయు వివరాలు మంత్రివర్గం దృష్టి కి
పశు పోషణ, పాడి పశువుల పెంపకం, ఇంకా చేపల పెంపకం రంగాలలో సహకారం అంశంపై భారతదేశం, యునైటెడ్ కింగ్ డమ్ మరియు నార్దన్ ఐర్లండ్ ల మధ్య కుదిరిన అవగాహన పూర్వక ఒప్పంద పత్రం  వివరాలను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ ఎంఒయు పైన 2018 ఏప్రిల్ 17వ తేదీన సంతకాలయ్యాయి.
భారతదేశం లో పశుసంపద మరియు మత్స్య పరిశ్రమ ఉత్పత్తి ని, ఉత్పాదకత ను పెంపొందించాలన్న ఉద్దేశం తో ద్వైపాక్షిక సహకారాన్ని అభివృద్ధిపరచుకోవాలనేది ఈ ఎంఒయు ధ్యేయంగా ఉంది.
ప్రభావం:
ఈ భాగస్వామ్యం పాడి, చేపలు మరియు పశుగణం సంబంధ ఉత్పత్తుల దేశీయ వినియోగాన్ని, ఎగుమతులను మెరుగుపరుస్తుందని ఆశిస్తున్నారు. ఈ ఎంఒయు ఈ కింద ప్రస్తావించిన చర్యల ద్వారా పశు సంతతి వృద్ధి లోను, చేపల పెంపకం, పాడి పరిశ్రమ ల వికాసం లోను సహకారాన్ని, సంప్రదింపులను ప్రోత్సహించనుంది:పశు సంవర్ధకం, మత్స్య ఉత్పత్తుల సంబంధిత అంశాలలో పరస్పర ప్రయోజనాలు ముడివడ్డ అంశాలు.పశుగణం స్వస్థత పెంపుదల, పాడి పశువుల పెంపకం, ఇంకా చేపల పెంపకం లో తోడ్పాటు.పోషక విలువలతో కూడిన పశువుల దాణా ను అభివృద్ధి పరచడం లోను, దానిని పశువులకు మేత కొరత గా ఉన్న ప్రాంతాలకు పెద్ద ఎత్తున రవాణా చేయడం లోను తగిన యంత్రాంగాలను ఏర్పరచి సమర్ధమైన నిర్వహణను అందజేయడం.తద్వారా పశుగణం సంతతి ని పెంపొందింపచేయడం.పశుపోషణ, పశు సంవర్ధకం మరియు పశు ఉత్పత్తుల లో ఆరోగ్య సంబంధి సమస్యలను పరిష్కరించడం.పరస్పరం అంగీకారం కుదిరిన రంగాలలో అధ్యయన యాత్ర కు/శిక్షణ కు విజ్ఞాన శాస్త్ర సంబంధ సిబ్బంది ని పంపించడం/రప్పించుకోవడం.వ్యవసాయ విస్తరణ లో నూతన ఆవిష్కారాలకు సంబంధించినంతవరకు జ్ఞానాన్ని మూడు పక్షాలు ఒకదాని నుండి మరొకటి సంపాదించడానికై సంయుక్త పరిశోధనలలో తోడ్పాటును అందించుకోవడం.సంయుక్త ప్రయోజనాలు ముడి పడిన మరేదైనా అంశం.సహకారానికి, సంప్రదింపులకు మార్గాన్ని సుగమం చేసేందుకు సంయుక్త కార్యక్రమాలకు రూపకల్పన చేయడం కోసం ప్రతి ఒక్క పక్షం నుండి ప్రతినిధులను నియమిస్తూ ఒక సంయుక్త కార్యాచరణ బృందాన్ని  ఏర్పాటు చేయడం.
పూర్వరంగం:
పశు పోషణ, పాడి పశువుల పెంపకం, ఇంకా మత్స్య సంవర్ధన రంగాలలో సహకారం కోసం భారతదేశం పక్షాన పశు సంవర్ధకం, పాడి పరిశ్రమ మరియు మత్స్య పరిశ్రమ విభాగం , వ్యవసాయం మరియు రైతుల సంక్షేమ మంత్రిత్వ శాఖ లకు, యునైటెడ్ కింగ్ డమ్, ఇంకా నార్దన్ ఐర్లండ్ తరఫున పర్యావరణం, ఆహారం మరియు గ్రామీణ వ్యవహారాల విభాగానికి మధ్య 2018 ఏప్రిల్ లో ఎంఒయు పై సంతకాలయ్యాయి.
(
ప్రధాన మంత్రి కార్యాలయం
ఆసియా క్రీడల పురుషుల జావెలిన్ త్రోలో రజతం సాధించిన కిషోర్ జెనాకు ప్రధాని అభినందన
ఆసియా క్రీడల పురుషుల జావెలిన్ త్రోలో రజత పతకం సాధించిన క్రీడాకారుడు కిషోర్ జెనాను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల పురుషుల జావెలిన్ త్రోలో మన క్రీడాకారులు సాధించిన విజయాలు ఆమోఘం. స్వర్ణ పతకాన్ని భారత్ ఇప్పటికే కైవసం చేసుకోగా, ఇప్పుడు రజతం కూడా మనకే దక్కింది. ఈ క్రీడలో అద్భుత ప్రతిభ ప్రదర్శించిన కిషోర్ జెనాకు నా అభినందనలు. అతడు సాధించిన ఈ విజయాన్ని దేశం ఎంతగానో ఆస్వాదిస్తోంది” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
రష్యా అధ్యక్షుడితో ద్వైపాక్షిక సమావేశంలో ప్రధాన మంత్రి శ్రీ నరేంద్ర మోదీ ప్రారంభ వ్యాఖ్యలు
ఎక్స్లెన్సీ,
మిమ్మల్ని మరోసారి కలిసే అవకాశం నాకు లభించింది, దానితో పాటు అనేక అంశాలపై చర్చించే అవకాశం కూడా లభించింది. గత ఏడాది డిసెంబర్లో మీరు సందర్శించినప్పుడు, మనం అనేక అంశాలపై చర్చలు జరిపాము మరియు మీరు చెప్పినట్లుగా, మనం ఒకసారి టెలిఫోన్లో చర్చలు జరిపాము, అక్కడ కూడా మేము భారతదేశం మరియు రష్యా మధ్య ద్వైపాక్షిక సంబంధాలకు సంబంధించిన అంశాలపై వివరణాత్మక చర్చలు జరిపాము. ప్రపంచంలోని సమస్యలు, అక్కడ ఉన్న సమస్యల గురించి చాలా వివరంగా చర్చించాము. ఈ రోజు మనం మరోసారి సమావేశమవుతున్నాము. ఈ రోజు ప్రపంచం మరియు ముఖ్యంగా అభివృద్ధి చెందుతున్న దేశాలు ఎదుర్కొంటున్న అతిపెద్ద ఆందోళనలు ఆహార భద్రత, ఇంధన భద్రత, ఎరువులు; మరియు మనం కొంత మార్గాన్ని కనుగొనాలి, మీరు కూడా దానికి సహకరించాలి. ఈ రోజు మనం ఆ విషయాలను చర్చించే అవకాశం లభిస్తుంది.
ఎక్సెలెన్సీ,
నేను మీకు, ఉక్రెయిన్కు కృతజ్ఞతలు తెలియజేస్తున్నాను ఎందుకంటే ప్రారంభ రోజుల్లో వేలాది మంది విద్యార్థులు ఉక్రెయిన్లో చిక్కుకున్నప్పుడు, సంక్షోభ సమయంలో, మీ సహాయంతో మరియు ఉక్రెయిన్ సహాయంతో, మేము మా విద్యార్థులను సురక్షితంగా తరలించగలిగాము, మేము వారిని వారి ఇళ్లకు పంపవచ్చు మరియు దీనికి నేను రెండు దేశాలకు కృతజ్ఞతలు తెలుపుతున్నాను.
ఎక్సెలెన్సీ,
నేటి యుగం యుద్ధం కాదని నాకు తెలుసు మరియు ప్రజాస్వామ్యం, దౌత్యం మరియు సంభాషణలు ప్రపంచాన్ని తాకే విషయాలు అని మేము మీతో చాలాసార్లు ఫోన్లో మాట్లాడాము. రాబోయే రోజుల్లో శాంతి మార్గంలో ఎలా ముందుకు వెళ్లాలో చర్చించే అవకాశం ఈరోజు మనకు లభిస్తుంది. మీ వ్యూ పాయింట్ని అర్థం చేసుకునే అవకాశం కూడా నాకు లభిస్తుంది.
ఎక్సెలెన్సీ,
భారతదేశం మరియు రష్యా మధ్య సంబంధాలు అనేక రెట్లు గాఢమయ్యాయి. గత కొన్ని దశాబ్దాలుగా ప్రతి క్షణమూ ఒకరితో ఒకరు కలిసి మెలిసి ఉండే మిత్రులం కాబట్టి, భారతదేశంతో రష్యా సంబంధాలు ఎలా ఉన్నాయో, రష్యాతో భారత్ సంబంధాలు ఎలా ఉన్నాయో ప్రపంచానికి కూడా తెలుసు కాబట్టి ఇది విడదీయరాని స్నేహం అని ప్రపంచానికి కూడా తెలుసు. వ్యక్తిగతంగా చెప్పాలంటే, ఒక విధంగా, మా ఇద్దరికీ ప్రయాణం ఒకే సమయంలో ప్రారంభమైంది. 2001లో నేను మిమ్మల్ని మొదటిసారి కలిశాను, మీరు ప్రభుత్వాధినేతగా పనిచేస్తున్నప్పుడు, నేను రాష్ట్ర ప్రభుత్వాధినేతగా పనిచేయడం ప్రారంభించాను. 22 సంవత్సరాల ప్రయాణం ఇది , మన స్నేహం నిరంతరం పెరుగుతోంది, ఈ ప్రాంతం యొక్క మెరుగుదల కోసం, ప్రజల శ్రేయస్సు కోసం మనం నిరంతరం కలిసి పనిచేస్తున్నాము. ఈ రోజు ఎస్ సిఒ సద స్సు సందర్భంగా భార త దేశం గురించి మీరు వ్యక్తం చేసిన అన్ని భావాలకు నేను మీకు ఎంతో కృతజ్ఞతలు తెలుపుతున్నాను.
ఎక్సెలెన్సీ,
ఈరోజు మన ద్వైపాక్షిక సమావేశాలు, ఈరోజు మన చర్చలు రాబోయే రోజుల్లో మన సంబంధాలను మరింతగా బలోపేతం చేస్తాయని మరియు ప్రపంచం యొక్క ఆశలు మరియు అంచనాలను నెరవేర్చడంలో సహాయపడతాయని నేను విశ్వసిస్తున్నాను. ఈ రోజు సమయాన్ని వెచ్చించినందుకు నేను మీకు మరోసారి చాలా కృతజ్ఞుడను.
(
ప్రధాన మంత్రి కార్యాలయం
హోలీ సందర్బం లో ప్రజలకు శుభాకాంక్షలుతెలిపిన ప్రధాన మంత్రి
హోలీ సందర్బం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలిపారు.
ప్రధాన మంత్రి ఒక ట్వీట్ లో -
‘‘మీ అందరి కి హోలీ తాలూకు హృదయపూర్వక శుభాకాంక్షలు. పరస్పరం ప్రేమ, స్నేహం మరియు సోదరత్వాల కు ప్రతీక అయిన ఈ రంగుల పండుగ మీ అందరి జీవనం లో సంతోషాల తాలూకు ప్రతి రంగు ను విరజిమ్మాలి అని కోరుకొంటున్నాను.’’ అని పేర్కొన్నారు.
రక్షణ మంత్రిత్వ శాఖ
న్యూదిల్లీలో మాల్దీవుల ఎన్సీసీ కమాండింగ్ ఆఫీసర్తో సమావేశమైన ఎన్సీసీ డీజీ
నేషనల్ క్యాడెట్ కార్ప్స్  డైరెక్టర్ జనరల్, లెఫ్టినెంట్ జనరల్ గుర్బీర్పాల్ సింగ్, న్యూదిల్లీలో, మాల్దీవుల కమాండెంట్, ఎన్సీసీ మెరైన్ కార్ప్స్ & కమాండింగ్ ఆఫీసర్ బ్రిగేడియర్ జనరల్ వైస్ వహీద్తో ఇవాళ సమావేశమయ్యారు.
భారతదేశ ఎన్సీసీ చరిత్ర, దేశవ్యాప్తంగా విస్తరణ, క్యాడెట్లు & శిక్షకుల శిక్షణ, భారతదేశం-మాల్దీవుల మధ్య యువత మార్పిడి కార్యక్రమం మాల్దీవుల అధికారికి ఈ సమావేశంలో వివరించారు. మాల్దీవుల ఎన్సీసీ ఎదుర్కొంటున్న సవాళ్లను పరిష్కరించడంపై కూడా చర్చలు జరిగాయి. సవాళ్లను ఎదుర్కొనేందుకు మాల్దీవులకు మద్దతు అందించేందుకు ఎన్సీసీ భారత్ అంగీకరించింది. శిక్షకులు & క్యాడెట్ల కోసం ఎన్సీసీ ఇండియా నిర్వహిస్తున్న కోర్సుల్లో సభ్యులుగా మారాలని వారిని ఆహ్వానించింది.
రెండు దేశాల యువత మధ్య సాంస్కృతిక & చారిత్రక మార్పిడిని ప్రోత్సహించడం, సంబంధాలను బలోపేతం చేయడం ద్వారా రెండు సంస్థల సహకారాన్ని పెంచుకోవడం లక్ష్యంగా ఈ సమావేశం జరిగింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
మేరీ లైఫ్, మేరా స్వచ్ఛ షహర్ ప్రచారం
పర్యావరణం, అటవీ, వాతావరణ మార్పుల మంత్రిత్వ శౄఖ  సహకారంతో గృహ నిర్మాణం& పట్టణ వ్యవహారాల మంత్రిత్వ శాఖ మేరీ లైఫ్, మేరా స్వచ్ఛ షహర్  ప్రచారాన్ని 15 మే 2023 నుంచి ప్రపంచ పర్యావరణ దినోత్సవమైన 5 జూన్ 2023వరకు మూడు వారాల పాటు నిర్వహించింది. ఈ ప్రచారం రెడ్యూస్, రీయూజ్, రీసైకిల్  కేంద్రాలను పౌరులకు, సంస్థలకు, వాణిజ్య సంస్థలకు ఉపయోగించని లేదా ఉపయోగించిన ప్లాస్టిక్ వస్తువులు, దుస్తులు, చెప్పులు, పుస్తకాలు, బొమ్మలను జమ చేసేందుకు ఏక పరిష్కారంగా పట్టణ స్థానిక సంస్థల  ఏర్పాటు చేసేందుకు తోడ్పడడం పై దృష్టి పెట్టింది. ఆర్ఆర్ ఆర్ కేంద్రాల రాష్ట్రవారీ వివరాలు పబ్లిక్ డొమైన్లో అందుబాటులో ఉన్నాయి, వాటిని http://sbmurban.org/rrr-centers అన్న లింక్ను క్లిక్ చేయడం ద్వారా పొందవచ్చు.
మేరీ లైఫ్, మేరా స్వచ్ఛ షహర్ అన్నది ఒక పథకం కాదు, అది ఎస్బిఎం-యు 2.0 కింద యుఎల్బిలు అమలు చేస్తున్న ప్రజలను చేరుకుని, సామూహిక కార్యక్రమం. ఈ ప్రచారం కోసం భారత ప్రభుత్వం కొత్త సంస్థలను ఏర్పాటు చేయలేదు.
తమ రోజువారీ జీవితంలో రెడ్యూస్, రీయూజ్, రీసైకిల్ నను అనుసరించడం ద్వారా పరిశుభ్రమైన, హరిత పర్యావరణానికి దోహదం చేయడం, వనరుల పరిరక్షణను ప్రోత్సహించడం, వృధాల ఉత్పత్తిని తక్కువ చేసేందుకు పౌరుల ప్రవర్తనలో మార్పు తేవడం, మిషన్ లైఫ్ గురించి అవగాహనను వ్యాప్తి చేయడం ఈ ప్రచారం లక్ష్యం. ఈ పద్ధతులను పట్టణ పారిశుద్ధ్య పర్యావరణ వ్యవస్థతో అనుసంధానం చేయడం ద్వారా, వ్యర్ధాలను తగ్గించి, వనరుల వినియోగాన్ని గరిష్టం చేసి, ప్రస్తుత, భవిష్యత్ తరాల సంక్షేమానికి హామీ ఇచ్చే ఆవృత్త ఆర్ధిక వ్యవస్థను సృష్టించాలన్నది ఉద్దేశ్యం.
పౌరుల సమీకరణను నిర్ధారించేందుకు, ఇంటిఇంటికీ తిరిగి అవగాహనను కల్పించడం, సోషల్ మీడియా ప్రచారాలు, ప్రభావితం చేయగల వ్యక్తులతో కార్యక్రమాలను చేపట్టారు. యుఎల్బిలకు ప్రచార మార్గదర్శకాలను ఎంఒహెచ్యుఎ విడుదల చేసింది. వీటిని http://sbmurban.org/storage/app/media/ Meri-LiFE-Mera-Swachh-Shehar-SOP-for-States-and-Cities-12th-May-2023.pdf అన్న లింక్ను క్లిక్ చేయడం ద్వారా పొందవచ్చు.
ఈ సమాచారాన్ని కేంద్ర గృహనిర్మాణ & పట్టణ వ్యవహారాల సహాయ మంత్రి శ్రీ కౌశల్ కిషోర్ సోమవారం రాజ్యసభకు ఇచ్చిన లిఖితపూర్వక సమాధానంలో వివరించారు.
ఆరోగ్య, కుటుంబ సంక్షేమ మంత్రిత్వ శాఖ
"స్వయం సమృద్ధం"గా ముందుకు దూసుకెళ్తున్న ఇండియా
కేవలం ఒక్క నెల రోజుల్లో 23 లక్షల వ్యక్తిగత సంరక్షణ సాధనాలు  ఎగుమతి చేసి ప్రపంచ స్థాయికి చేరిక
రాష్ట్రాలు / కేంద్రపాలిత ప్రాంతాలకు 1.28 కోట్ల పి పి ఇలు పంపిణీ చేసిన కేంద్ర ప్రభుత్వం
కోవిడ్ - 19 పర్యవేక్షణలో కేంద్ర ప్రభుత్వం రాష్ట్ర / కేంద్రపాలిత ప్రాంతాల ప్రభుత్వాలతో కలసి సమన్వయంతో ఉన్నతస్థాయి చర్యలు తీసుకుంటున్నది. దేశవ్యాప్తంగా వైద్య మౌలిక సదుపాయాలను నిరంతరం పెంచుకుంటూ క్రమపద్ధతిలో విధాన నిర్ణయాలు తీసుకుంటున్నది.
(కరోనా మహమ్మారి పుట్టిన తొలిరోజుల్లో ప్రపంచవ్యాప్తంగా ఎన్ 95 రకం మాస్కులు, పి పి ఇ కిట్లు, వెంటిలేటర్లు మొదలగు అన్నిరకాల వైద్య ఉత్పత్తులకు కొరత ఉండింది. మొదట్లో అవి ఇండియాలో తయారయ్యేవి కావు. వైద్య ఉత్పత్తుల తయారీలో అంశీభూతంగా ఉండే విడిపరికరాలను ఇతర దేశాల నుంచి దిగుమతి చేసుకోవలసి ఉండెడిది. ప్రపంచవ్యాప్తంగా కరోనా వ్యాప్తితో విదేశీ మార్కెట్లలో కూడా ఆ పరికరాలకు కొరత ఏర్పడింది.
మహమ్మారి వల్ల ఏర్పడిన పరిస్థితిని అవకాశంగా మలచుకొని దేశీయ మార్కెట్ ను వైద్య చికిత్సకు అవసరమైన సరంజామా, సాధనాలు తయారీకి అనువుగా అభివృద్ధికి ప్రయత్నాలు మొదలుపెట్టారు. కేంద్ర ప్రభుత్వ మంత్రిత్వ శాఖలు ఆరోగ్యం & కుటుంబ సంక్షేమం, జవుళి, ఔషధ తయారీ, పరిశ్రమలు మరియు అంతర్గత వాణిజ్యంతో పాటు రక్షణ శాఖకు చెందిన రక్షణ పరిశోధన మరియు అభివృద్ధి సంస్థ  తదితర సంస్థల సమన్వయంతో కృషిచేసిన ఇండియా ఉత్పత్తి సామర్ధ్యాన్ని భారీగా పెంచింది.
దేశీయ ఉత్పత్తి సామర్ధ్యం బాగా పెరగడంతో పాటు పి పి ఇ కిట్ల దేశీయ అవసరాలు కూడా తీరడం వల్ల పి పి ఇల ఎగుమతి నిబంధనలను సడలిస్తూ విదేశీ వాణిజ్య విభాగం డైరెక్టర్ జనరల్ సవరించిన నోటిఫికేషన్ జారీచేశారు. ఫలితంగా ఒక్క జూలై నెల లోనే ఇండియా ఐదు -- అమెరికా, బ్రిటన్, యు ఏ ఇ, సెనెగల్, స్లోవేనియా -- దేశాలకు 23 లక్షల పి పి ఇలను ఎగుమతి చేసింది. దీనివల్ల పి పి ఇల ఎగుమతి మార్కెటులో ఇండియా హోదా పెరిగేందుకు ఎంతగానో తోడ్పడింది.
ఆత్మనిర్భర్ భారత్ అభియాన్ కార్యక్రమంలో 'మేక్ ఇన్ ఇండియా' స్ఫూర్తి మమేకమైపోయింది. దానివల్ల పి పి ఇలతో సహా వివిధ రకాల వైద్య సామాగ్రిఉత్పత్తిలో మన దేశం స్వయం సమృద్ధిని సాధించగలిగింది. ఒకవైపు కేంద్ర ప్రభుత్వం పి పి ఇలు, ఎన్ 95 రకం మాస్కులు, వెంటిలేటర్లు మొదలగు వాటిని రాష్ట్రాలు /కేంద్రపాలిత ప్రాంతాల ప్రభుత్వాలకు సరఫరా చేస్తుండగా మరొకవైపు రాష్ట్రాలు నేరుగా వాటిని సమకూర్చుకుంటున్నాయి. 2020 మార్చి నుంచి ఆగస్టు మధ్య కాలంలో తమ బడ్జెట్ వనరుల నుంచి దేశీయంగా తయారైన 1.40 కోట్ల పి పి ఇలను సేకరించాయి. అదే సమయంలో కేంద్రం 1.28 కోట్ల పి పి ఇలను రాష్ట్రాలు /కేంద్రపాలిత ప్రాంతాలు/ కేంద్ర సంస్థలకు ఉచితంగా పంపిణీ చేసింది.
కోవిడ్-19 కు సంబంధించిన సాంకేతిక అంశాలు, మార్గదర్శకాలు మరియు సలహాలకు సంబంధించిన యదార్ధ మరియు తాజా సమాచారం కోసం క్రమం తప్పకుండా https://www.mohfw.gov.in/ and @MoHFW_INDIA. సందర్శించండి.
కోవిడ్-19 కు సంబంధించిన సాంకేతిక ప్రశ్నలను technicalquery.covid19[at]gov[dot]in కు మరియు ఇతర ప్రశ్నలను ncov2019[at]gov[dot]in మరియు @CovidIndiaSevaకు పంపి తెలుసుకోవచ్చు.
కోవిడ్-19 కు సంబంధించి ఏవైనా ప్రశ్నలు ఉంటె ఆరోగ్యం & కుటుంబ సంక్షేమ మంత్రిత్వ శాఖ హెల్ప్ లైన్ నెంబరు +91-11-23978046 లేక 1075  కు ఫోన్ చేసి తెలుసుకోవచ్చు. రాష్ట్రాలు / కేంద్ర పాలిత ప్రాంతాల హెల్ప్ లైన్ నెంబర్లను https://www.mohfw.gov.in/pdf/coronvavirushelplinenumber.pdf దర్శించి పొందవచ్చు.
ప్రధాన మంత్రి కార్యాలయం
పతాక దినం సందర్భం లో సాయుధ దళాలకు కృతజ్ఞత ను వ్యక్తం చేసిన ప్రధాన మంత్రి
పతాక దినం సందర్భం లో సాయుధ దళాలకు ప్రధాన మంత్రి శ్రీ నరేంద్ర మోదీ కృతజ్ఞత ను వ్యక్తం చేశారు.
‘‘సాయుధ దళాల పతాక దినం అనేది మన సాయుధ దళాలకు, వారి కుటుంబాలకు కృతజ్ఞతలను తెలిపే రోజు. వారి వీరోచిత సేవ ను, స్వార్ధ రహితమైనటువంటి త్యాగాన్ని చూసుకొని భారతదేశం గర్వపడుతోంది.
మన బలగాల సంక్షేమం కోసం చందాలు ఇవ్వండి. ఇది సాహసికులైన మన సాయుధ దళంలోని అనేక మంది సిబ్బంది కే కాకుండా వారి కుటుంబాలకు కూడా సహాయకారి అవుతుంది’’ అని ప్రధాన మంత్రి ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
భారతదేశానికి వచ్చే అంతర్జాతీయ ప్రయాణికులకు కొవిడ్-19 నిబంధనలను సరళీకరించిన కేంద్ర ఆరోగ్య & కుటుంబ సంక్షేమ మంత్రిత్వ శాఖ
దేశంలో కొవిడ్-19 పరిస్థితిని, ప్రపంచవ్యాప్తంగా కొవిడ్-19 టీకాల వినియోగంలో వృద్ధిని దృష్టిలో పెట్టుకుని; భారతదేశానికి వచ్చే అంతర్జాతీయ ప్రయాణికుల విషయంలో కొవిడ్-19 నిబంధనలను కేంద్ర ఆరోగ్య మంత్రిత్వ శాఖ సరళంగా మార్చింది.
భారతదేశానికి వచ్చే అంతర్జాతీయ ప్రయాణికుల్లో 2% మందికి ర్యాండమ్గా ఆర్టీ-పీసీఆర్ పరీక్ష చేయాలన్న మునుపటి నిబంధన తొలగించారు. కొత్త మార్గదర్శకాలు ఈ నెల 20వ తేదీ 0000 గంటల  నుంచి అమలులోకి వస్తాయి.
కొవిడ్-19 నేపథ్యంలో అనుసరించాల్సిన ముందు జాగ్రత్త చర్యలపై గతంలో జారీ చేసిన సూచనలను మాత్రం విమానయాన సంస్థలు, అంతర్జాతీయ ప్రయాణికులు పాటించాలి.
కొత్త మార్గదర్శకాలను ఆరోగ్య & కుటుంబ సంక్షేమ మంత్రిత్వ శాఖ అధికారిక వెబ్సైట్లో  ఉంచారు.
ఆరోగ్య & కుటుంబ సంక్షేమ మంత్రిత్వ శాఖ కొవిడ్-19 పరిస్థితులను నిశితంగా గమనిస్తోంది.
వాణిజ్యం, పరిశ్రమల మంత్రిత్వ శాఖ
జవాద్ తుపాన్ను ఎదుర్కోవడంలో సన్నద్ధతపై సమీక్ష నిర్వహించిన కేంద్ర మంత్రి శ్రీ పియూష్ గోయల్
విపత్తు నిర్వహణ, ఉపశమనానికి ప్రజల ప్రాణాలనుఉ, జీవనోపాధిని రక్షించడానికి పబ్లిక్,ప్రైవేటు భాగస్వామ్యం అవసరం _శ్రీ పియూష్ గోయల్
జవాద్ తుపాన్ను ఎదుర్కొవడంలో సన్నద్థతపై కేంద్ర మంత్రి శ్రీ పియూష్ గోయల్ ఈరోజు సమీక్ష నిర్వహించారు.
ప్రధానమంత్రి శ్రీ నరేంద్ర మోదీ మార్గదర్శకాల ప్రకారం, విపత్తు సన్నద్ధత, దానిని ఎదుర్కోవడం వంటివి సంస్థాగతం అవుతున్నాయి. ప్రధానమంత్రి శ్రీ నరేంద్రమోదీ స్వయంగా విపత్తు ను ఎదుర్కోవడంపై సమీక్ష నిర్వహించారు. ఇందుకు సంబంధించి రాష్ట్రప్రభుత్వాలతో , పరిశ్రమ వర్గాలు, ఇతర స్టేక్ హొల్డర్లందరితో కలసి పనిచేయాల్సిందిగా ప్రధానమంత్రి ఇప్పటికే వివిధ మంత్రిత్వశాఖలకు ఆదేశాలు జారీ చేశారు. విపత్తుల సమయంలో ప్రాణనష్టం, ఆస్థినష్టం కనీస స్థాయిలో ఉండేట్టు చూడాల్సిందిగా ఆదేశించారు.
ఇందుకు అనుగుణంగా వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజాపంపిణీ, టెక్స్టైల్ శాఖ మంత్రి శ్రీ పియూష్ గోయల్, ఆంధ్రప్రదేశ్, ఒడిషా, పశ్చిమబెంగాల్ రాష్ట్రప్రభుత్వాలు చేసిన ఏర్పాట్లపై ఆయా రాష్ట్రాల ప్రభుత్వ ప్రధాన కార్యదర్శులతో మాట్లాడారు. జాతీయ స్థాయి లోని పరిశ్రమల సంస్థలైన సిఐఐ, ఎఫ్ ఐ సిసిఐ , అసోచామ్, పిహెచ్డి చాంబర్స్కు చెందిన ప్రతినిధులు ఈ సదస్సులో పాల్గొన్నారు.
సంబంధిత రాష్ట్రప్రభుత్వాలు చేసిన ఏర్పాట్లపై మంత్రి గారు సమీక్ష నిర్వహించారు. విపత్తు ప్రభావాన్ని విజయవంతంగా తగ్గించేందుకు మంత్రులు, రాష్ట్రప్రభుత్వాలు, పరిశ్రమ వర్గాలు, ఇతర సంస్థలు, చేసిన సూచనలను ఆయన సమీక్షించారు. తుపాను తీవ్రతను ఎదుర్కొనేందుకు జరుగుతున్న ప్రయత్నాలను ఆయన అభినందించారు. ఈ సమన్వయం సహకార ఫెడరలిజానికి మంచి ఉదాహరణ అని ఆయన అన్నారు. ఈ ప్రకృతి విపత్తును ఎదుర్కొనేందుకు రాష్ట్రాలు అందించిన సమాచారం. సూచనలతో సమగ్ర కార్యాచరణ ప్రణాళికను మరింత పకడ్బందీగా రూపొందించాల్సిన అవసరం ఎంతైనా ఉందని ఆయన అన్నారు.
ప్రజలను , వారి జీవనొపాథిని కాపాడడానికి ప్రకృతి విపత్తు నిర్వహణ దానిని ఎదుర్కోవడానికి సంబంధించి పబ్లిక్, ప్రైవేట్ భాగస్వామ్యం అవసరమని ఆయన అన్నారు. తుపాను స్వల్ప ప్రభావం కలదిగా కనిపిస్తున్నదని అంటూ మనం ఎప్పటికప్పుడు మన అనుభవాలను నెమరువేసుకోవాలని, మన సామర్థ్యాలను అభివృద్ధి చేసుకోవాలని సూచించారు. బ్యాంకింగ్, ఇన్సూరెన్సు రంగాలలో తుపాను ప్రభావాన్ని ఎదుర్కొనేందుకు సన్నద్ధత విషయమై ఆయన పిలుపునిచ్చారు.
తుపాను ప్రభావాన్ని ఎదుర్కొనేందుకు బ్యాంకింగ్, ఇన్సూరెన్సు రంగాలలో సన్నద్ధతకు ఆయన పిలుపునిచ్చారు.
భారత వాతావరణ విభాగం  ప్రకారం, బంగాళాఖాతంలో అల్పపీడనం
జవాద్ తుపానుగా మమారి ఉత్తర ఆంధ్రప్రదేశ్- ఒడిషా తీరాన్ని ఈ మధ్యాహ్నానికి గంటకు 100 కిలోమీటర్ల వేగంతో గాలులు తీరాన్ని తాకే అవకాశం ఉంది.
ఆర్థిక మంత్రిత్వ శాఖ
ఐదు రాష్ట్రాలకు అదనపు రుణ సమీకరణ కు అనుమతి
ఆర్థిక మంత్రిత్వ శాఖలోని వ్యయాల విభాగం అదనపు ఆదాయ వనరులు సమకూర్చుకోవటం కోసం ఐదు రాష్ట్రాలకు అనుమతి మంజూరు చేసింది, బహిరంగ మార్కెట్ నుంచి మొత్తం రూ. 9,913 కోట్ల మేరకు అప్పు సమీకరించుకోవటానికి అనుమతి లభించినట్టయింది. ఈ రాష్ట్రాలలో ఆంధ్రప్రదేశ్, తెలంగాణ, గోవా, కర్నాటక, త్రిపుర ఉన్నాయి. ఈ రాష్ట్రాలు వన్ నేషన్ – వన్ రేషన్ కార్డ్ వ్యవస్థకు అవసరమైన షరతు నియమాలను పూర్తిచేసిన మీదట భారత ప్రభుత్వం అనుమతి మంజూరుచేసింది.రాష్ట్రాల వారీగా వివరాలు ఇలా ఉన్నాయి:
ఆంధ్రప్రదేశ్ - రూ. 2525 కోట్లు
తెలంగాణ - రూ. 2,508 కోట్లు
కర్నాటక – రూ.4,509 కోట్లు
గోవా - రూ.223 కోట్లు
త్రిపుర – రూ. 148 కోట్లు
అనూహ్యంగా వచ్చిన కోవిడ్ మహమ్మారి కారణంగా కేంద్ర ప్రభుత్వం రాష్ట్రాలు అదనంగా ఋణాలు సమీకరించుకోవటానికి అనుమతించింది. అయితే, ఇది 2020-21 ఆర్థిక సంవత్సరానికి స్థూల రాష్ట్ర జాతీయోత్పత్తి  లో 2శాతం మించకూడదు. ఆవిధంగా మొత్తం రూ. 4,27,302కోట్ల వరకు రాష్ట్రాలు రుణం సమీకరించుకోవచ్చు. ఇందులో 1 శాతం ఈ కింద పేర్కొన్న నాలుగు రాష్ట్ర స్థాయి సంస్కరణలకు కర్చు చేయాలి. ఒక్కో సంస్కరణకు జి ఎస్ డి పి లో 0.25% వెయిటేజ్ లభిస్తుంది.
వన్ నేషన్ – వన్ రేషన్ కార్డ్ వ్యవస్థ అమలు
వ్యాపార నిర్వహణను సులభతరం చేసే సంస్కరణలు
పట్టణప్రాంత స్థానిక సంస్థ/ వినియోగదారు సేవల సంస్కరణ
విద్యుత్ రంగ సంస్కరణలు
ఇంకా మిగిలిన 1 శాతం అదనపు ఋణ సమీకరణ పరిమితిని రెండు వాయిదాలలో 0.5 శాతం చొప్పున విడుదల చేస్తారు. ముందు అన్ని రాష్ట్రాలకూ కలిపి ఉమ్మడిగా, రెండోవిడత పైన పేర్కొన్న వాటిల్కో కనీసం మూడింటికి ఖర్చు చేస్తామన్న హామీతో విడుదలచేస్తారు. భారత ప్రభుత్వం ఇప్పటికే 0.5 శాతం ఒఎంబి రూపంలో సమీకరించుకోవటానికి 2020 జూన్ లో అనుమతి మంజూరు చేసింది. ఇది రాష్ట్రాలు అందుబాటులో ఉంచిన రూ. 1,06,830 కోట్లకు అదనం.
విద్యుత్తు మంత్రిత్వ శాఖ
రాజస్థాన్ లో కోవిడ్ -19పై పోరాటానికి అండగా పిఎఫ్సి
పవర్ సెక్టర్ లో ప్రముఖ ఎన్.బి.ఎఫ్.సి సంస్థ, కేంద్ర విద్యుత్ మంత్రిత్వశాఖకు చెందిన పవర్ ఫైనాన్స్ కార్పొరేషన్ లిమిటెడ్ , 50 లక్షల రూపాయల ఆర్థిక సహాయాన్ని ఇండియన్ రెడ్ క్రాస్ సౌసైటీకి అందించేందుకు సూత్రప్రాయంగా అంగీకరించింది.
 కింద పిఎఫ్సి అందిస్తున్న ఈ సహాయాన్ని రాజస్థౄన్ లో కోవిడ్ -19 ను నిరోధించేందుకు ముందస్తు చర్యలలో భాగంగా శానిటైజర్లు, ఆరోగ్య సంరక్షణ మాస్క్ల పంపిణీకి వినియోగించనున్నారు.
ప్రధాన మంత్రి కార్యాలయం
రాజ్యసభ కు ఎన్నికైన శ్రీ సర్వానంద సొనోవాల్, డాక్టర్ ఎల్. మురుగన్ ల కు అభినందనలుతెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ తన సహచరులు శ్రీ సర్బానంద సొనోవాల్ అసమ్ నుంచి, డాక్టర్ ఎల్. మురుగన్ మధ్య ప్రదేశ్ నుంచి రాజ్య సభ కు ఎన్నికైనందుకు వారికి అభినందన లు తెలిపారు.
ప్రధాన మంత్రి ఒక ట్వీట్ లో -
‘‘నా మంత్రివర్గ సహచరులు శ్రీ @sarbanandsonwal గారు మరియు Shri @Murugan_MoS గారు వరుస గా అసమ్ మరియు మధ్య ప్రదేశ్ ల నుంచి రాజ్య సభ కు ఎన్నిక కావడం పట్ల వారికి ఇవే అభినందన లు. వారు పార్లమెంటరీ కార్యకలాపాల ను సంపన్నం చేస్తారని, ప్రజలందరి శ్రేయం కోసం పాటుపడాలనే మా అజెండా ను ముందుకు తీసుకు పోతారని నాకు పూర్తి విశ్వాసం ఉంది.’’ అని పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారతదేశంలో SARS-CoV-2 డెల్టా వేరియంట్కు వ్యతిరేకంగా ChAdOx1 nCoV-19  వ్యాక్సిన్ యొక్క ప్రభావం
ప్రపంచ ఆరోగ్య సంస్థ  గణాంకాల ప్రకారం ప్రపంచవ్యాప్తంగా 5 మిలియన్లకు పైగా మరణాలకు కారణమైన SARS-CoV-2 200 మిలియన్లకు పైగా ప్రజలను ప్రభావితం చేసింది. SARS-CoV-2 వైరస్ యొక్క ఉత్పరివర్తన రూపాల్లో పెరుగుదల వ్యాక్సిన్ ప్రభావం గురించి ఆందోళనలకు దారి తీసింది. డెల్టా  రకం భారతదేశంలో ఇప్పటివరకు ఉన్న ప్రధాన జాతి. భారతదేశంలో వ్యాక్సిన్ కార్యక్రమంలో ఎక్కువగా కోవీషీల్డ్ వ్యాక్సిన్  ఉపయోగిస్తున్నారు.
ట్రాన్స్లేషన్ హెల్త్ సైన్స్ అండ్ టెక్నాలజీ ఇనిస్టిట్యూట్  నేతృత్వంలోని భారతీయ పరిశోధకుల బహుళ సంస్థాగత బృందం భారతదేశంలో ఏప్రిల్ మరియు మే, 2021 మధ్య కాలంలో SARS-CoV-2 ఇన్ఫెక్షన్ పెరుగుదల సమయంలో కోవీషీల్డ్ వ్యాక్సిన్ వాస్తవ ప్రపంచం యొక్క ప్రభావాన్ని అంచనా వేసింది. ఈ రక్షణ ప్రక్రియను అర్థం చేసుకునేందుకు ఆరోగ్యకరమైన టీకాలు వేసిన వ్యక్తుల్లో వేరియంట్లకు వ్యతిరేకంగా న్యూట్రలైజింగ్ యాక్టివిటీ మరియ కణస్థాయి రోగనిరోధక ప్రతిస్పందనలను కూడా అంచనా వేశారు.
"ది లాన్సెట్ ఇన్ఫెక్షియస్ డిసీజెస్" జర్నల్లో ప్రచురించబడిన అధ్యయనంలో 2379 ధృవీకరించబడిన SARS-CoV-2 ఇన్ఫెక్షన్ కేసులలో, 1981 నియంత్రించబడిన కేసుల కిందకు రాగా వాటి మధ్య పోలికను కలిగి ఉంది. పూర్తిగా టీకాలు వేసిన వ్యక్తులలో SARS-CoV-2 సంక్రమణకు వ్యతిరేకంగా టీకా ప్రభావం 63% ఉన్నట్లు కనుగొనబడింది. మితమైన-తీవ్రమైన వ్యాధికి వ్యతిరేకంగా పూర్తి టీకా యొక్క ప్రభావం 81% వద్ద చాలా ఎక్కువగా ఉంది. మరీ ముఖ్యంగా, డెల్టా వేరియంట్ మరియు వైల్డ్-టైప్ SARS-CoV-2 రెండింటికి వ్యతిరేకంగా స్పైక్-నిర్దిష్ట T-కణ ప్రతిస్పందనలు సంరక్షించబడిందని శాస్త్రవేత్తలు గమనించారు. ఇటువంటి సెల్యులార్ రోగనిరోధక రక్షణ వైరస్ వైవిధ్యాలకు వ్యతిరేకంగా క్షీణిస్తున్న హ్యూమరల్ రోగనిరోధక శక్తిని భర్తీ చేస్తుంది మరియు మోస్తరు నుండి తీవ్రమైన వ్యాధికి కారణమై; ఆసుపత్రిలో చేరవలసిన అవసరాన్ని నివారిస్తుంది. ఈ అధ్యయనం వాస్తవ ప్రపంచ వ్యాక్సిన్ ప్రభావం మరియు టీకాకు రోగనిరోధక ప్రతిస్పందనపై సమగ్ర డేటాను అందిస్తుంది, ఇది పాలసీకి మార్గనిర్దేశం చేయడంలో సహాయపడుతుంది.
ప్రధాన మంత్రి కార్యాలయం
ఇండియా, ఆఫ్ఘనిస్థాన్ లు కోవిడ్ -19 పై సంఘీభావం,ఉమ్మడి సంకల్పంతో కలసికట్టుగా పోరాడుతాయన్న ప్రధానమంత్రి
ప్రధానమంత్రి శ్రీ నరేంద్ర మోదీ, ఆఫ్ఘనిస్థాన్ అధ్యక్షుడు డాక్టర్ అస్రాఫ్ ఘని , ట్విట్టర్ ద్వారా ఇండియాకు కృతజ్ఞతలు తెలపడం పై స్పందించారు. ఆప్ఘనిస్థాన్కు ఇండియా అత్యవసర మందులు, హైడ్రాక్సీ క్లోరోక్విన్, పారాసిటమాల్, ఇతరాలను పంపినందుకు డాక్టర్ అష్రాఫ్ ఘని ఇండియాకు ట్విట్టర్ వేదికగా కృతజ్ఞతలు తెలిపారు.
(ఆఫ్ఘనిస్థాన్ అధ్యక్షుడి కి ట్విట్టర్ ద్వారా సమాధానమిస్తూ ప్రధానమంత్రి శ్రీనరేంద్ర మోదీ,“ ఇండియా, ఆఫ్ఘనిస్థాన్లు చారిత్రకంగా, భౌగోళికంగా, సాంస్కృతికంగా ప్రత్యేక స్నేహాన్ని కలిగి ఉన్నాయి.
ఉగ్రవాదానికి వ్యతిరేకంగా మనం ఉమ్మడిగా పోరాడాం. అలాగే మనం తప్పకుండా కలసికట్టుగా కోవిడ్ -19పై
సంఘీభావం, ఉమ్మడి సంకల్పంతో పోరాటం సాగిస్తాం” అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 192.97 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,814
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 2,296 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,07,177 కు పెరిగింది.
గత 24 గంటల్లో 2,710 కొత్త కేసులు నమోదయ్యాయి.
రోజువారీ పాజిటివిటీ రేటు 0.58%
వారపు పాజిటివిటీ రేటు 0.52%
గత 24 గంటల్లో చేసిన 4,65,840 కొవిడ్ పరీక్షలతో కలిపి ఇప్పటివరకు 84.88 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ కోవిడ్ వాక్సినేషన్ కార్యక్రమంలో భాగంగా ఇప్పటివరకు 51.90 కోట్ల వాక్సిన్ డోస్లు వేయడం జరిగింది.
ఇండియా లో క్రియాశీల కేస్లోడ్ ప్రస్తుతం 3,86,351 గా ఉంది. గత 140 రోజులలో ఇది కనిష్టం.
క్రియాశీల కేసులు మొత్తం కేసులలో 1.21 శాతంగా ఉన్నాయి. 2020 మార్చి నుంచి చూసినపుడుఇది కనిష్టం.
గరిష్ఠ స్థాయిలో కోవిడ్ నుంచి కోలుకుంటున్నవారి రేటు ఉంది. ప్రస్తుతం ఇది 97.45 శాతం
దేశవ్యాప్తంగా మొత్తం ఇప్పటివరకు 3,12,20,981 మంది కోవిడ్ నుంచి కోలుకున్నారు.
గత 24 గంటలలో కోలుకున్న పేషెంట్ల సంఖ్య 40,013
ఇండియాలో గత 24 గంటలలో 38,353 కొత్త కేసులు నమోదయ్యాయి
వారపుపాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.34 శాతం గా ఉంది.
రోజువారి పాజిటివిటి రేటు 2.16 శాతం. గత 16 రోజులలో ఇది 3 శాతం కంటే తక్కువ
దేశంలో కోవిడ్ పరీక్షల సంఖ్యను గణనీయంగా పెంచడం జరిగింది. ఇప్పటివరకు మొత్తం 48.50 కోట్ల కోవిడ్ పరీక్షలు నిర్వహించారు.